फ्लावर का खुलासा, भारतीय कोच पद के लिए बात की थी  
एंडी फ्लावर ने गुरुवार को खुलासा किया कि गैरी कर्स्टन की जगह पर भारतीय कोच बनने के लिए उनसे भी बातचीत हुई थी।
एंडी फ्लावर ने गुरुवार को खुलासा किया कि गैरी कर्स्टन की जगह पर भारतीय कोच बनने के लिए उनसे भी बातचीत हुई थी। जिम्बाब्वे के इस पूर्व कप्तान ने हालांकि इंग्लैंड टीम से जुड़े रहने को ही तरजीह दी।  इंग्लैंड के पूर्व कोच और जिम्बाब्वे के ही डंकन फ्लैचर को भारत ने पिछले सप्ताह कर्स्टन की जगह कोच नियुक्त किया। फ्लावर ने कहा, मेरी उस पद के लिए भारत से बातचीत हुई थी लेकिन मेरी सोच साफ थी और मैं जानता था कि मेरा तात्कालिक भविष्य क्या है। उन्होंने कहा, मेरा मानना है कि हमने पिछले दो साल में मेरे मुख्य कोच रहते हुए अच्छी प्रगति की लेकिन इंग्लिश क्रिकेट में आगे बढ़ने के लिये अब भी अपार संभावनाएं हैं। हम दुनिया में तीसरे नंबर पर हैं और हमारा लक्ष्य नंबर एक बनना है। फ्लावर और फ्लैचर तब आमने सामने होंगे जब भारत जुलाई में टेस्ट और वन डे श्रृंखला के लिए इंग्लैंड दौरे पर जाएगा।